
RAPORT  DE  ÎNLOCUIRE
asupra proiectului de Lege Coş – Bebe privind acordarea de trusorui pentru nou-născuţi
1. În temeiul art.70 din Regulamentul Camerei Deputaţilor, republicat, proiectului de Lege Coş – Bebe privind acordarea de trusorui pentru nou-născuţi, a fost retrimis Comisiei pentru muncă şi protecţie socială, în vederea reexaminării şi întocmirii unui nou raport, cu adresa nr. PLx 256 din 3 iulie 2006.

În urma rediscutării în şedinţa din 24 octombrie 2006, Comisia a hotărât admiterea cu modificări a proiectului de lege. 
Prezentul raport înlocuieşte raportul comisiei cu nr.163 depus în data de 15 iunie 2006.
2. Proiectul de lege face parte din categoria legilor ordinare, conform prevederilor art.73 alin.(1) din Constituţia României, republicată. 

3. La lucrările comisiei au fost prezenţi 17 deputaţi, din totalul de 19 membri ai comisiei.

Raportul comisiei a fost adoptat cu 16 voturi pentru şi o abţinere.

4. Proiectul de lege a fost adoptat de Senat în şedinţa din 5 aprilie 2006.

5. Camera Deputaţilor este Cameră decizională, potrivit prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat.


În urma dezbaterii în şedinţa din 24 octombrie 2006, Comisia propune admiterea cu modificări a proiectului de lege, după cum urmează: 
I. Amendamente admise

În urma dezbaterilor, Comisia propune adoptarea proiectului de lege cu următoarele amendamente:
	Nr. crt.
	Text Senat
	Text propus de Comisie

(autorul amendamentului)
	Motivarea

amendamentelor propuse


	0
	1
	2
	3

	1
	Titlul legii
Legea Coş-Bebe privind acordarea de trusouri pentru nou-născuţi


	Se propune reformularea textului după cum urmează:

„Lege privind acordarea de trusouri pentru nou-născuţi”

Autor: d-l deputat Erdei-Dolóczki Istvan


	Sintagma Coş-Bebe nu este o sintagmă care să figureze în titlul unei legi.

	2
	Art.1. – (1) Prin prezenta lege se acordă gratuit, pentru fiecare copil nou-născut într-o unitate spitalicească, un trusou care să cuprindă haine şi lenjerie, în cuantum de 150 lei (RON).

(2) Trusoul pentru nou-născuţi se acordă o singură dată la ieşirea copilului din maternitate.

(3) Valoarea în lei a trusoului prevăzută la alin.(1) se actualizează şi se indexează anual, prin hotărâre a Guvernului, în funcţie de rata inflaţiei.


	Se propune reformularea textului după cum urmează:

„Art.1. – (1) Prin prezenta lege se acordă gratuit, pentru fiecare copil nou-născut, un trusou care să cuprindă haine, lenjerie şi produse pentru îngrijire, în cuantum de 150 lei.

(2) Trusoul pentru nou-născuţi se acordă o singură dată, de către autorităţile administraţiei publice locale, la eliberarea certificatului de naştere.”
Nemodificat 

Autori: d-nii deputaţi Károly Kerekes, Erdei-Dolóczki Istvan şi d-na deputat Ionela Pop-Bruchental

	S-a eliminat sintagma „într-o unitate spitalicească” întrucât trusoul se acordă fiecărui nou-născut, indiferent dacă s-a născut sau nu la spital. În caz contrar, legea s-ar aplica discriminatoriu.

Responsabilitatea aplicării legii revine autorităţilor locale din unităţile administrativ-teritoriale unde sunt înregistraţi nou-născuţii, iar înmânarea trusoului ar trebui să aibă loc acolo unde aceştia sunt oficial luaţi în evidenţă.

	3
	Art.2. - (1) Fondurile pentru acordarea trusoului pentru nou-născuţ, precum şi pentru cheltuielile cu transmiterea drepturilor se asigură de la bugetele locale.

(2) Consiliile locale au obligaţia să prevadă, în bugetele proprii, fondurile necesare pentru acordarea trusoului pentru nou-născut.

(3) Echilibrarea bugetelor locale ale unităţilor administrativ-teritoriale, în vederea asigurării sumelor necesare pentru plata trusoului pentru nou-născut, se realizează prin repartizarea sumelor defalcate din unele venituri ale bugetului de stat.

(4) Criteriile de repartizare a sumelor defalcate din unele venituri ale bugetului de stat se stabilesc anual.


	Se propune reformularea textului după cum urmează:

„Art.2. - (1) Fondurile pentru acordarea trusoului pentru nou-născuţi, precum şi pentru cheltuielile cu transmiterea drepturilor se asigură de la bugetul de stat.
Se elimină

Se elimină

(2) Criteriile de repartizare şi utilizare a sumelor defalcate cu această destinaţie de la bugetul de stat se stabilesc anual prin hotărâre a Guvernului, prin Ministerul Finanţelor Publice.”
Autor: d-l deputat Ioan Cindrea


	Resursele locale nu sunt suficiente. 

Se respectă principiul autonomiei locale.

Prin eliminarea alin.(2) şi (3), alin.(4) a devenit alin.(2).

	4
	Art.3. – (1) Produsele, transportul şi distribuţia acestora la unităţile spitaliceşti se contractează de către consiliile judeţene, consiliile locale ale sectoarelor municipiului Bucureşti, respectiv ale comunelor, oraşelor şi municipiilor, după caz.

(2) Autoritatea Naţională pentru Protecţia Drepturilor Copilului monitorizează şi evaluează aplicarea prevederilor prezentei legi.

(3) Primarii au obligaţia să comunice, semestrial, până la data de 20 a lunii următoare expirării semestrului, Autorităţii Naţionale pentru Protecţia Drepturilor Copilului, date privind numărul copiilor beneficiari şi sumele plătite cu acest titlu.


	Se propune reformularea textului după cum urmează:

„Art.3. - (1) Produsele, transportul şi distribuţia acestora se contractează de către autorităţile administraţiei publice locale ale sectoarelor municipiului Bucureşti, respectiv ale comunelor, oraşelor şi municipiilor, după caz.”

Nemodificat 

Nemodificat 

Autor: d-l deputat Stelian Duţu  

	S-a eliminat sintagma „consiliile judeţene” întrucât nu sunt ordonatori principali de credite în acest caz.


	5
	Art.4. – (1) Pentru aducerea la îndeplinire a prezentei legi se constituie, la nivelul judeţelor şi al municipiului Bucureşti, o comisie alcătuită din: prefect, preşedintele consiliului judeţean, primarii sectoarelor municipiului Bucureşti, respectiv ai comunelor, oraşelor şi municipiilor, după caz, directorul direcţiei judeţene pentru protecţia copilului, directorul general al Direcţiei de Sănătate Publică, directorul executiv al Direcţiei Generale a Finanţelor Publice şi directorul executiv al oficiului judeţean pentru protecţia consumatorilor şi, respectiv, al muncipiului Bucureşti.

(2) Componenţa nominală a comisiei prevăzută la alin.(1) se aprobă prin ordin al prefectului, care este şi coordonatorul acesteia.

(3) Comisia astfel constituită are obligaţia să urmărească şi să verifice buna desfăşurare a procesului de aprovizionare şi condiţiile igienico-sanitare privind distribuţia către părinţi a produselor.

(4) Ordonatorii principali de credite pentru efectuarea plăţilor către furnizori sunt preşedinţii consiliilor judeţene sau primarii, după caz.


	Se propune eliminarea textului art.4.

Autor: d-l deputat Stelian Duţu
	Pentru corelare cu modificările propuse. Ca urmare a reformulării art.2, textul art.4 este lipsit de conţinut.

	6
	Art.5. – Nerespectarea prevederilor prezentei legi atrage răspunderea disciplinară, administrativă, civilă sau penală, după caz.


	Art.5 devine art.4 

Art.4 nemodificat 
	Pentru respectarea normelor de tehnică legislativă, ca urmare a eliminării unui articol. 

	7
	Art.6. – În aplicarea prevederilor prezentei legi se emit instrucţiuni, aprobate prin ordin comun al ministrului muncii, solidarităţii sociale şi familiei şi al ministrului administraţiei şi internelor, în termen de 90 de zile de la data publicării în Monitorul Oficial al României, Partea I.


	Se propune reformularea textului ca art.5 după cum urmează:

„Art.5. – În aplicarea prevederilor prezentei legi se emit norme de aplicare, aprobate prin hotărâre a Guvernului, în termen de 90 de zile de la data publicării prezentei legi în Monitorul Oficial al României, Partea I.”

Autor: Comisia pentru muncă şi protecţie socială 
	Pentru o formulare corectă din punct de vedere juridic.

Având în vedere că sumele necesare pentru acordarea acestor drepturi se alocă din bugetul de stat, normele de aplicare se emit de către Guvern.

	8
	Art.7. – Prezenta lege intră în vigoare la data de 1 ianuarie 2007.


	Se propune reformularea textului ca art.6 după cum urmează:

„Art.6. – Prezenta lege intră în vigoare la data de 1 ianuarie 2008.”

Autori: d-nii deputaţi Károly Kerekes şi Erdei-Dolóczki Istvan


	Prin reformularea art.2, fondurile pentru acordarea trusoului pentru nou-născuţi se asigură de la bugetul de stat, iar cheltuielile pentru punerea în aplicare a prezentei legi nu au fost cuprinse în bugetul de stat pe anul 2007. 




II. Amendamente respinse

În cursul dezbaterii, Comisia a respins următoarele amendamente:
	Nr. crt.
	Text Senat
	Amendamentul propus 

 şi autorul acestuia
	Motivarea amendamentelor
	Camera 

Decizională


	0
	1
	2
	3
	4

	1
	Titlul legii

Legea Coş-Bebe privind acordarea de trusouri pentru nou-născuţi


	D-na deputat Ionela Pop Bruchental propune menţinerea titlului propus de Senat.
	a) Argumente pentru susţinere

Sintagma Coş-Bebe nu exclude explicitarea titlului legii pe fond.

Se utilizează în legislaţia similară din Europa.

b) Argumente pentru respingere:

Sintagma Coş-Bebe nu este o sintagmă care să figureze în titlul unei legi.


	Camera Deputaţilor

	2
	Titlul legii

Legea Coş-Bebe privind acordarea de trusouri pentru nou-născuţi


	D-l deputat Adrian Miuţescu propune reformularea titlului după cum urmează:

“Sprijin material privind noii născuţi”
	a) Argumente pentru susţinere

O titulatură mai clară privind esenţa proiectului.

b) Argumente pentru respingere:

Formularea admisă de comisie reflectă cel mai bine scopul şi conţinutul legii.


	Camera Deputaţilor

	3
	__
	D-l deputat Erdei-Dolóczki Istvan propune introducerea, după alin.(1) al art.1, a unui alineat nou, alin.(11), cu următorul cuprins:

„(11) Conţinutul trusoului se stabileşte de Autoritatea Naţională pentru Protecţia Copilului.”
	a) Argumente pentru susţinere

Pentru o aplicare uniformă a legii.

b) Argumente pentru respingere:

Conţinutul trusoului se va stabili prin normele metodologice de aplicare a legii.
	Camera Deputaţilor

	4
	Art.1, alin.(2)

(2) Trusoul pentru nou-născuţi se acordă o singură dată la ieşirea copilului din maternitate.


	D-l deputat Valentin Iliescu propune reformularea textului după cum urmează:

„(2) Trusoul pentru nou-născuţi se acordă o singură dată, la ieşirea copilului din maternitate, sau, după caz, la eliberarea certificatului de naştere.”


	a) Argumente pentru susţinere

Este foarte important ca nou-născutul să primească trusoul chiar în momentul ieşirii din maternitate.

b) Argumente pentru respingere:
S-a considerat mai bună formularea adoptată de comisie.

	Camera Deputaţilor

	5
	Art.1, alin.(3)

(3) Valoarea în lei a trusoului prevăzută la alin.(1) se actualizează şi se indexează anual, prin hotărâre a Guvernului, în funcţie de rata inflaţiei.


	D-l deputat Erdei-Dolóczki Istvan propune completarea textului după cum urmează:

„(3) Valoarea în lei a trusoului prevăzută la alin.(1) se actualizează şi se indexează anual, prin hotărâre a Guvernului, în funcţie de rata inflaţiei, prin grija Autorităţii Naţionale pentru Protecţia Copilului.”


	a) Argumente pentru susţinere

Pentru desemnarea autorităţii care să urmărească modul în care se realizează indexarea.
b) Argumente pentru respingere:

Nu este de competenţa Autorităţii Naţionale pentru Protecţia Drepturilor Copilului urmărirea indexării.

	Camera Deputaţilor

	6
	Art.2. - (1) Fondurile pentru acordarea trusoului pentru nou-născuţ, precum şi pentru cheltuielile cu transmiterea drepturilor se asigură de la bugetele locale.

(2) Consiliile locale au obligaţia să prevadă, în bugetele proprii, fondurile necesare pentru acordarea trusoului pentru nou-născut.

(3) Echilibrarea bugetelor locale ale unităţilor administrativ-teritoriale, în vederea asigurării sumelor necesare pentru plata trusoului pentru nou-născut, se realizează prin repartizarea sumelor defalcate din unele venituri ale bugetului de stat.

(4) Criteriile de repartizare a sumelor defalcate din unele venituri ale bugetului de stat se stabilesc anual.


	D-na deputat Ionela Pop Bruchental propune menţinerea textului art.2 propus de Senat.
	a) Argumente pentru susţinere

Intenţia autorului a fost ca toate cheltuielile pentru acordarea trusoului să se asigure de la bugetele locale din sumele defalcate din unele venituri ale bugetului de stat. Aceasta pentru o precizare mai clară a sursei de venituri în concordanţă cu principiul autonomiei locale şi a Legii nr.273/2006 privind finanţele publice locale, cu aplicabilitate de la 1 ianuaire 2007.

b) Argumente pentru respingere:
S-a considerat că nu sunt suficiente resurse la bugetetele locale pentru asigurarea aplicării prevederilor legii.

	Camera Deputaţilor

	7
	Art.2. - (1) Fondurile pentru acordarea trusoului pentru nou-născuţ, precum şi pentru cheltuielile cu transmiterea drepturilor se asigură de la bugetele locale.

(2) Consiliile locale au obligaţia să prevadă, în bugetele proprii, fondurile necesare pentru acordarea trusoului pentru nou-născut.

(3) Echilibrarea bugetelor locale ale unităţilor administrativ-teritoriale, în vederea asigurării sumelor necesare pentru plata trusoului pentru nou-născut, se realizează prin repartizarea sumelor defalcate din unele venituri ale bugetului de stat.

(4) Criteriile de repartizare a sumelor defalcate din unele venituri ale bugetului de stat se stabilesc anual.


	D-l deputat Erdei-Dolóczki Istvan propune reformularea textului după cum urmează:

Art.2. - (1) Cheltuielile pentru acordarea trusoului pentru nou-născut se asigură de la bugetele locale din sumele defalcate din unele venituri ale bugetului de stat pentru echilibrarea bugetelor locale, prevăzute în mod distinct ca anexă la Legea bugetului de stat.

(2) Sumele defalcate din unele venituri ale bugetului de stat se stabilesc anual în funcţie de numărul copiilor născuţi în anul anterior şi de estimările privind numărul de copii care se vor naşte în anul următor, potrivit statisticilor furnizate de Direcţia de Sănătate Publică.
(3) Criteriile de repartizare a sumelor defalcate din unele venituri ale bugetului de stat se stabilesc anual.”

	a) Argumente pentru susţinere

1. Pentru o precizare cât mai clară a sursei de venituri în concordanţă cu principiul autonomiei locale şi legii finanţele publice.

2. Pentru concordanţă cu modificarea prevăzută la alin.(1).
3. Unicul criteriu de stabilire a sumelor  necesare este numărul de nou-născuţi, iar estimările ar trebui să se bazeze pe numărul de copii născuţi în anul anterior şi numărul femeilor gravide luate în evidenţe de către medicii de familie.
b) Argumente pentru respingere:

S-a considerat mai bună soluţia adoptată de comisie.
Referitor la propunerea de la alin.(2),  s-a considerat că reglementările respective sunt de domeniul normelor metodologice de aplicare a legii.
	Camera Deputaţilor

	8
	Art.3, alin.(1)

Art.3. – (1) Produsele, transportul şi distribuţia acestora la unităţile spitaliceşti se contractează de către consiliile judeţene, consiliile locale ale sectoarelor municipiului Bucureşti, respectiv ale comunelor, oraşelor şi municipiilor, după caz.

(2) Autoritatea Naţională pentru Protecţia Drepturilor Copilului monitorizează şi evaluează aplicarea prevederilor prezentei legi.

(3) Primarii au obligaţia să comunice, semestrial, până la data de 20 a lunii următoare expirării semestrului, Autorităţii Naţionale pentru Protecţia Drepturilor Copilului, date privind numărul copiilor beneficiari şi sumele plătite cu acest titlu.


	D-l deputat Erdei-Dolóczki Istvan propune reformularea textului după cum urmează:

„Art.3. – (1) Produsele, transportul şi distribuţia acestora se contractează de către primăriile municipiilor, oraşelor, comunelor şi ale sectoarelor municipiului Bucureşti, după caz.
(2) Autoritatea Naţională pentru Protecţia Drepturilor Copilului monitorizează aplicarea prevederilor prezentei legi.”


	a) Argumente pentru susţinere

La nivel local, primarii  sunt ordonatorii de credite.
S/a eliminat alin.(3) deoarece obligaţia raportării este subînţeleasă.
b) Argumente pentru respingere:

S-a considerat că varianta adoptată de comisie este mai bună.
Pentru ca ANPDC să-şi îndeplinească obiectivul de raportare statistică, este nevoie ca primarii să comunice semestrial aceste date.
	Camera Deputaţilor

	9
	Art.4. – (1) Pentru aducerea la îndeplinire a prezentei legi se constituie, la nivelul judeţelor şi al municipiului Bucureşti, o comisie alcătuită din: prefect, preşedintele consiliului judeţean, primarii sectoarelor municipiului Bucureşti, respectiv ai comunelor, oraşelor şi municipiilor, după caz, directorul direcţiei judeţene pentru protecţia copilului, directorul general al Direcţiei de Sănătate Publică, directorul executiv al Direcţiei Generale a Finanţelor Publice şi directorul executiv al oficiului judeţean pentru protecţia consumatorilor şi, respectiv, al muncipiului Bucureşti.

(2) Componenţa nominală a comisiei prevăzută la alin.(1) se aprobă prin ordin al prefectului, care este şi coordonatorul acesteia.

(3) Comisia astfel constituită are obligaţia să urmărească şi să verifice buna desfăşurare a procesului de aprovizionare şi condiţiile igienico-sanitare privind distribuţia către părinţi a produselor.

(4) Ordonatorii principali de credite pentru efectuarea plăţilor către furnizori sunt preşedinţii consiliilor judeţene sau primarii, după caz.


	D-l deputat Erdei-Dolóczki Istvan propune reformularea textului după cum urmează:

„Art.4. – Pentru aducerea la îndeplinire a prezentei legi se însărcinează primarii municipiilor, oraşelor, comunelor şi ale sectoarelor municipiului Bucureşti, după caz, şi directorii direcţiilor judeţene pentru asistenţă socială din subordinea consiliilor judeţene sau al muncipiului Bucureşti, după caz.”
	a) Argumente pentru susţinere

Pentru o mai bună formulare, având în vedere amendamentul propus la art.3 alin.(1).
b) Argumente pentru respingere:

Întrucât art.4 a fost eliminat, acest alineat rămâne fără obiect.
	Camera Deputaţilor



Comisia a propus aprobarea proiectului în forma propusă în prezentul raport, cu 16 voturi pentru şi o abţinere.

PREŞEDINTE,




SECRETAR,







Stelian DUŢU




Karoly KEREKES

Întocmit, 

Expert Monica Rallu CURTA
PAGE  
1

